Op Ons Eie - Suidlanders
Op Ons Eie
Die Suidlander Noodplan is geskoei op die beginsels van Internasionale Wetgewing. Hierdie stap het ten doel om ten alle tye tydens ‘n vlugsituasie die morele hoëgrond te behou. Dit verbind ons op geen ander manier met hierdie wêreldse bestel en sy moets en moenies nie. Baie dieselfde as om padverkeersreëls na te kom, verbind dit jou nie op enige wyse tot die regering of sy verkeersafdeling nie.
Ons voldoening aan die reëls wat geld tydens humanitêre krisisse, gaan ons ook nie enige spesiale behandeling laat verdien by die VN of Internasionale Strafhof nie. Dit blyk al meer duideliker te word uit die tendens wat heers dat misdade teen die mensdom deesdae al minder erken en aangespreek word. Volgens die skrywer en duidelike gevallestudies wat in hierdie skrywe hieronder gemeld word, is die politieke wil om menseregte vergrype aan te spreek, maar skraal. Dit veral wanneer die slagoffers nie so polities korrek in hul rasseklassifikasie is nie.
As konserwatiewe Christelike blanke gemeenskap, is die Boervolk een van die mees gehate gemeenskappe ter wêreld. Ons vertrou eerstens op ons Skepper, dan op ons voorbereiding en beplanning, en later wanneer die liefde vir ons medemens herstel is, op ons mede-broers wanneer ons saam die Suidlander Noodplan uitvoer.
Ons kan op hierdie stadium nie bekostig om enige vertroue op die internasionale gemeenskap te plaas nie. Ons is op ons eie.
Deur Bestuur| 2018-01-03T19:55:35+00:00	03 Januarie, 2018|Kategorieë: Ander|